હાલ તો ધાણા માર્કેટથી સાવ અજાણ બુકીઓની ટોળકીએ નાગપુરના સટોડિયા મારવાડી બુકીના પાછળ પાછળ કૂવામાં કૂદકો તેજીની રાહે કૂદકો મારી દીધો છે. રૂ. ૬૫૦૦થી ૮૦૦૦ સુધી બેરોકટોક અને એકદમ ટેશથી ભાવો ઉછાળવામાં સફળ થયેલા આ બુકીઓની ટોળકીને કોમોડિટી બજારનો પ્રથમ ઝટકો શુક્રવારે બપોરે દોઢ વાગ્યે લાગ્યો, જ્યારે માત્ર પાંચ-દસ મિનિટના પિરિયડમાં જ ધાણામાં ત્રણ ટકા અને પછીની પંદર મિનિટમાં ચાર ટકાની સર્કિટ લગાવી દેવામાં આવી.